
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Колбасарски цех в с. Ерден, общ. Бойчиновци с оператор „Кариана“ ЕООД, гр. София
Дата на извършване на проверката: 08.06.2018 г.

Място на извършване на проверката: с. Ерден, общ. Бойчиновци
Проверени компоненти и фактори на околната среда:

· Води
· Въздух

· Отпадъци
· ОХВ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закона за водите (ЗВ) и подзаконовите му нормативни актове;
· Закон за чистотата на атмосферния въздух (ЗЧАВ) и подзаконовите му нормативни актове;
· Закон за управление на отпадъците (ЗУО),  Наредба № 1 за реда и образците, по които се предоставя информация за дейностите по отпадъците, както и реда за водене на публични регистри, Наредба за изискванията за третиране и транспортиране на производствените и на опасните отпадъци и Наредбата за определяне на реда и размера за заплащане на продуктова такса;.
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH), Регламент № 648/2004 – детергенти и Наредба за реда и начина за съхранение на опасни химични вещества и смеси.

Извършени дейности:
За датата на проверката операторът е уведомен с писмо на РИОСВ – Монтана с изх. № 1592/07.06.2018 г. и с приложена Заповед № РД-135/07.06.2018 г. на директора на РИОСВ – Монтана за извършване на комплексна проверка на място на обект: Производствена база (месопреработка), находяща се в с. Ерден, общ. Бойчиновци с оператор "Кариана" ЕООД, гр. София.
На 08.06.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-135/07.06.2018 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Производствена база;
· Локални пречиствателни съоръжения за отпадни води
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е месопреработка (малотрайни колбаси, заготовки на кюфтета, кебапчета, карначета, кайма и други). Капацитетът на цеха е 4,4 тона месни продукти на денонощие. 
1. Компонент „Води”
За напояване на овощна градина и противопожарни цели за колбасарският цех на дружеството е издадено от Басейнова дирекция „Дунавски район” с център гр. Плевен (БДДР – Плевен) Разрешително №1150121/12.03.2012 г. за водовземане от подземни води чрез съществуващи водовземни съоръжения „ТК – Кариана – Ерден”, изменено с Решение №2358/09.02.2018 г. за продължаване срока на действие до 12.03.2024 г. 
Цехът за преработка на месо се водоснабдява с вода за питейно - битови и производствени (измиване на помещения и съоръжения) нужди от водопроводната мрежа на с. Ерден. Oт дейността на площадката се формира смесен поток битово-фекални отпадъчни води и производствени отпадъчни води. Производствените отпадъчни води след мазниноуловител се смесват с битово-фекални отпадъчни води, откъдето постъпват последователно в 3 на брой утаителни шахти, находящи се в двора на предприятието и след което смесният поток отпадъчни води се зауства във воден обект - Дере, ляв приток на р. Огоста, находящо се непосредството до предприятието. За констатираното по време на проверката заустване на смесен поток битово-фекални и производствени отпадъчни води във воден обект дружеството не притежава издадено по реда на ЗВ Разрешително за ползване на воден обект за заустване на отпадъчни води. 
2. Фактор „Отпадъци”
На обекта се извършва само дейност по предварително съхраняване на мястото на образуване на отпадъци, за които е извършена класификация по реда на Наредба № 2/ 2014 г. за класификация на отпадъците. От дейността на обекта се образуват и отпадъци, които не попадат в обхвата на Закона за управление на отпадъците (ЗУО) – странични животински продукти (СЖП), които периодично се предават на екарисаж. Води се отчетност на количествата отпадъци в заверена от РИОСВ – Монтана отчетна книга, Приложение № 1, към Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри.  
Като лице, пускащо на вътрешния пазар опаковани стоки, дружеството изпълнява задълженията си по чл. 14, ал. 2, т. 2 от ЗУО, като участва в колективна система, съгласно сключен договор с организация по оползотворяване „Булекопак“ АД. 
3. Компонент „Въздух”
На площадката на обекта няма организирани източници на емисии, подлежащи на задължителен емисионен контрол по ЗЧАВ и Наредба № 1/2005 г. Използваните за отопление  газови котлета са с топлинна монщност значително под 0,5 MW и съгласно чл. 21 от посочената по-горе наредба не попадат в обхвата на контрол по компонент „въздух“.



За производствени нужди, съхраняване на месната продукция и създаване и поддържане на необходимия микроклимат в производствените помещения, на обекта се използват 7 бр. хладилни камери и 1 бр. климатична система, попадащи в обхвата на контрол по Регламент (ЕС) № 517/2014 за флуорсъдържащите парникови газове и Наредба №1/2017 г. по прилагането му. В изпълнение на разпоредбите на чл. 29 от Наредба №1/2017 г. на площадката се водят и са представени досиета на всички хладилни и климатичната системи, с актуални записи от извършените проверки за херметичност от правоспособно и притежаващо сертификат от ББКМ-София лице. Хладилното и климатично оборудване е еднозначно обозначено и маркирано с етикети, отговарящи на изискванията на чл. 40 от наредбата по прилагане на Регламент (ЕС) № 517/2014. На производствената площадка и в района около нея по време на проверката не се констатира наличие на миризми от извършваната дейност по месопреработка.



4. Фактор „ОХВ”

Дружеството е потребител на химични вещества и смеси (ХВиС) съгласно Регламент (ЕО) № 1907/2006 (REACH). Използват се химичните вещества и смеси за дезинфекция на повърхности и оборудване (биоциди) - Калгонит CF 312 и Тру – лит Гастро ЦеЕл. Всички ХВиС се съхраняват в обособен склад, с ограничен достъп, без връзка с канализацията и в оригинални опаковки в съответствие с изискванията на Наредбата за реда и начина за съхранение на опасни химични вещества и смеси и условията посочени в ИЛБ. Представени са информационни листове за безопасност за всички съхранявани и употребявани ХВиС, изготвени в съответствие с Регламент (ЕС) 2015/830. Представени са Разрешения за пускане на пазара на биоциден препарат и за двете химични смеси.




Заключение:
Операторът изпълнява задължения си, които има в съответствие с екологичното законодателство по компонент „Въздух” и фактори „Отпадъци” и „ОХВ”.
От извършената проверката на управителят на дружеството е дадено предписание да подаде заявление в БДДР-Плевен за издаване на разрешително за ползване на воден обект за заустване на отпадъчни води.

Приоритети за последваща контролна дейност:
· Спазване изискванията на ЗВ, касаещо регламентираното заустване на отпадъчни води в повърхностни водни обекти. 
· Опазване чистотата на атмосферния въздух.

· Спазване изискванията на ЗУО и подзаконовите нормативни актове към него.
· Спазване изискванията на ЗЗВВХВС и подзаконовите нормативни актове към него

